Tervetuloa Käännekohtaan. Olemme Lontoossa.
Olemme tulleet studiosta ulos, koska haluamme havahduttaa.
Vieraana on Lontoon Kharis- seurakunnan pastori tri David Antwi.
Lontoossa pelastuu nuoria, huumeiden myyjät kääntyvät.
Hän on nyt vieraanamme. Kiitos, kun tulit mukaan.
Kiitos, kun sain tulla. - Mennään sisään.
KÄÄNNEKOHTA Elämän intohimo
Lontoo, Yhdistynyt Kuningaskunta
Vieraana on tunnettu laulaja ja ylistyksen johtaja, -
joka toimii nyt Kharis-seurakunnan johtavana pastorina.
Hänen kanssaan en vitsaile lainkaan.
Dr. David Antwi, kiitos mukaantulosta.
Kiitos, kun sain tulla.
Kunpa meillä olisi kaksi tuntia aikaa jutella.
Haluan myös kiittää sinua ystävällisyydestäsi vuosien aikana.
Olet ollut valtavana siunauksena minulle ja perheelleni.
Mennään ihan alkuun.
Sinusta puhutaan, koska seurakunnassasi on herätys.
Nuoria ja huumeidenmyyjiä tulee uskoon.
Uusia seurakuntia perustetaan kautta maan.
Mutta milloin David Antwi törmäsi itse Jeesukseen ensimmäistä kertaa?
Se tapahtui noin vuonna 1991.
Olin silloin yläasteella. Olin aina käynyt seurakunnassa.
Kävin seurakunnassa seitsemän kertaa viikossa.
Palvelin katolisessa messussa aamuin, illoin ja iltapäivällä.
Mutta jotain puuttui. Kaipasin jotain. Tiesin olevani kadotettu.
Seurakunnassakin tiesin olevani kadotettu.
Eräänä päivänä menin kouluni raamattupiiriin.
Sitä piti Scripture Union -niminen liike.
Koululaiset tulivat yhteen rukoilemaan ja lukemaan Raamattua.
Kun istuin siellä, ylleni lankesi jotain.
Yhtäkkiä tiesin, että halusin elää Jeesuksen seurassa ja palvella häntä.
Myöhemmin sinut tunnettiin ylistyksen johtajana.
Yksi lempinimistäsi oli hyppymestari, -
koska ylistyksen aikana heitit jopa kärrynpyöriä.
Missioiden aikana kiipesit telineiden huipulle -
johtaessasi tuhansia ylistämään.
Miten päädyit johtamaan ylistystä? Oliko perheesi musikaalinen?
Isäni piti musiikista muttei ollut muusikko.
Tiesin, milloin isäni oli seurakunnassa, koska hänellä oli kova ääni.
Häntä kutsuttiin aameneksi, koska hän aina huusi aamenta.
Kun tulin uskoon, huomasin, että laulu oli vain laulua.
Aloin johtaa ylistystä, mutten tiennyt, että Jumalalla oli siinä suunnitelma.
Kuuluin isoon seurakuntaan.
Ajattelin liittyä nuorten kuoroon, mutta siihen ei ollut tilaisuutta.
Meillä oli nuorisoliikehdintää, ja olin aina ylistyksen johtaja.
Kuuluisat laulajat alkoivat kutsua minua johtamaan ylistystä.
Sain tilaisuuden johtaa ylistystä eri seurakunnissa.
Ihmiset sanoivat kokeneensa jotain sähköistävää.
Olin itsekin ällistynyt siitä, mitä Jumala teki.
Joskus olin aivan pakahduksissa innostuksesta.
Nykyäänkin joskus kokousten aikana -
saatat olla pitkällään lattialla toinen jalka ilmassa.
Mikä sydämessäsi tuolloin palaa? Mitä ajatuksia mielessäsi kulkee?
Minussa on sellainen palo joskus, etten tiedä, mitä tekisin.
Joskus siinä hetkessä -
haluan kaikkien pääsevän osalliseksi. Haluan kiivetä jonnekin.
Koen palavuuden Jumalan valtakuntaan ja Jeesukseen -
niin valtavana. Se ei ole pintapuolista intoa.
En suunnittele sellaista. Ilmaisen palavuutta siten.
Kun tulit uskoon ja olit palvellut Herraa ylistyksen johtajana, -
olet ollut palvelemassa monissa eri yhteyksissä.
Olet palvellut mm. Mensa Otabilin ja arkkipiispa Duncan Williamsin työssä.
Britanniassakin olet palvellut eräässä helluntaiseurakunnassa.
Ketkä ovat muuttaneet elämääsi siinä vaiheessa?
Ketkä ovat sytyttäneet sinua niin, ettet välitä, -
vaikka saatat näyttää ihmisten mielestä tärähtäneeltä?
Kiitos kysymyksestä.
Jumala on rohkaissut minua ja jaksan jatkaa, -
koska olen saanut palavuuden.
Kun rakastaa Jumalaa palavasti, se tarttuu muihinkin.
Ei enää laske sitä, mistä on luopunut tai mitä on uhrannut Jumalalle.
Uskoon tultuani olin ensimmäisessä seurakunnassani Ghanassa.
Pastorikin koki tulevansa rohkaistuksi aina kun näki minua ja kaveriani, -
koska olimme niin iloisia.
Ihmiset innostuvat rakastamaan ja palvelemaan Jumalaa enemmän.
Seurakuntamme vaikutti moneen, koska olimme aina kadulla -
ja evankelioimme palavuudella.
Helluntaiseurakunnassa pastori Andrew Adeleke -
pyysi minua aloittamaan nuorten kokoukset.
Nuortentyö alkoi kukoistaa.
Jutellaan vähän myöhemmin enemmän.
Pysy kuulolla, koska kohta kuulet, miten Jumala on toiminut Lontoossa -
David Antwin seurakunnassa.
Elämäsi käännekohdan ei tarvitse päättyä ohjelman lopussa.
Voit seurata meitä sosiaalisessa mediassa.
Lontoo, Yhdistynyt Kuningaskunta
Vieraanamme on nopeasti kasvavan seurakunnan Khariksen pastori, -
tri David Antwi.
Kerroit äsken, miten tulit uskoon.
Nyt olet pastorina Kharis-seurakunnassa.
Se kasvaa nopeasti sekä Lontoossa kautta maan.
Huumeiden myyjiäkin tulee uskoon.
Nuoret miehet kokevat vetoa seurakuntaan, -
vaikkei kukaan puhunut heille. He antavat elämänsä Jeesukselle.
Seurakunnassa ihmiset ovat kokeneet, -
että puhuja puhuu juuri heille.
He ovat tulleet alttarille luovuttamaan elämänsä.
Miten liikehdintä alkoi Khariksessa? Enkeli varmaan laskeutui taivaasta -
ja heitti viittansa yllesi.
Ei ollut kyseessä enkeli vaan Jumalan Sanan palava taakka.
Taakka oli hyvin voimakas. Puhuin pastorilleni.
Pastori antoi siunauksensa. Hän on aina tukenut ja rohkaissut.
Muutama ihminen tuli vaimoni ja minun kautta uskoon.
Aloimme opetuslapseuttaa heitä. Niin työ on mennyt eteenpäin.
Viime aikoina Jumala on toiminut ihmeellisellä tavalla.
Kertoisitko siitä?
Erään miehen tarina kosketti sydäntäni erityisesti.
Seurakuntaan käveli jalkapalloilija, joka mietti itsemurhan tekemistä.
Vaikka hän ansaitsi paljon rahaa, hän tunsi, että jotain puuttui.
Kokouksen jälkeen kutsuin miehen eteen. Jumala antoi hänelle sanan.
Hän antoi elämänsä Herralle. Nyt hän on palava kristitty.
Eräs toinen mies ei kai saanut kouluakaan käytyä.
Hän liittyi rikollisjengiin.
Hän ei ole tehnyt päivääkään työtä vaan on ollut vankiloissa.
Eräänä päivänä hänkin tunsi vetoa tulla seurakuntaan.
Näin, että Jumala teki hänessä syvää työtä.
Hänkin antoi elämänsä Jeesukselle ja on nyt hyvin palava.
Hän voittaa kaduilla sieluja Jeesukselle.
Sitten on eräs tunnettu nainen, joka oli jengissä Brixtonissa.
Taidan tietää, kenestä on kyse. Hänen tarinansa on kiehtova.
Hänkin palaa Jeesukselle ja haluaa koko ajan lisää.
Monet haluavat varmaan tietää, mikä tämän liikehdinnän salaisuus on.
Puhuin erään hyvän ystäväsi pastori David Oyedbo Jr:n kanssa.
Hän koki, että liikehdinnän perustana on -
monta rukouksen vuotta.
Seurakunnassanne rukoillaan ja paastotaan koko ajan.
Mikä osuus rukouksella on tässä Jumalan liikehdinnässä?
Ei Jumala toimi, elleivät ihmiset rukoile.
Jumala on kaikkivaltiudessaan ja viisaudessaan suunnitellut niin, -
että meidän tulee aina rukoilla eikä väsyä.
Anteeksi kun keskeytän. Olisipa meillä kaksi tuntia aikaa puhua.
Miten vastaisit niille, jotka sanovat: "Ei tuota kaikkea tarvita.
Te rukoilette ja paastoatte joka kuu. Puhujakorokkeella te säkenöitte.
Olette siellä melkein aggressiivinen. Ei kai tuollaista tarvita."
Herätystä ei tule, ellei toimita eri tavoin.
Jos toimitaan normaalisti, tuloksetkin ovat normaalit.
Nykyihmisten mielestä seurakunta kuolee.
Ei, vaan seurakunta kasvaa ja elää.
Vallitsee seurakunnalle kielteinen ilmapiiri, joka tarvitsee rukousta.
Jos haluaa nähdä Jumalan toimivan äärimmäisesti, -
meidän täytyy myös lähestyä Jumalaa äärimmäisesti.
Näemme tuloksia, koska olemme rukoilleet iltaisin Lontoon kaduilla.
Olemme kävelleet ja rukoilleet hiljaa kaupungin puolesta.
Paljon siitä, mitä näemme, on tulosta rukousta ja Sanasta.
Me rukoilemme, jotta Sana voisi vaikuttaa.
Ilman Sanaa emme saisi aikaan mitään pysyvää.
Jumala ei voi vaikuttaa ilman Sanaansa.
Me rukoilemme ja tutkimme Raamattua tosissamme, -
mikä johtaa Kristus-keskeisyyteen.
Pastorit ovat saattaneet uurastaa vuosia, -
mutta jäsenmäärä on pysynyt pienenä. He katsovat Kharis-seurakuntaa, -
joka on revetä liitoksistaan.
Ihmisillä on mahtavia todistuksia kerrottavanaan.
Nämäkin pastorit haluaisivat herätyksen ja muutoksen maahan.
Mitä sanoisit sellaiselle pastorille?
Uskon, ettei ihminen ei saa mitään, ellei hänelle anneta ylhäältä.
Uskon myös, että jokainen, joka janoaa Jumalalta lisää, saa sitä.
Neuvon veljiä ja sisaria erottautumaan Jumalalle päättäväisesti.
Älä etsi kuuluisuutta. Etsi Jumalaa.
Silloin Jumala ilmestyy kauttasi.
Jätä sosiaalinen media väliin. - Juuri niin. Se ei kasvata seurakuntaa
Vain ilosanoma kasvattaa seurakuntaa.
Keskitytään ilosanomaan, rukoukseen, puhtauteen ja Hengessä elämiseen.
Puhtaus antaa Pyhän Hengen toimia. Rukous vetää Pyhää Henkeä lähelle.
Puhtaus tekee tilaa Pyhälle Hengelle. Hänen ei tarvitse murehtia.
Sana tekee tilaa Pyhälle Hengelle tehdä sitä, mitä on tarkoitus.
Meidän täytyy lopettaa. Toivottavasti pääset tulemaan uudelleen.
Se olisi suuri kunnia.
Jatkamme kohta.
"KATSELKAA KUKKIA, KUINKA NE KASVAVAT: -
EIVÄT NE TYÖTÄ TEE EIVÄTKÄ KEHRÄÄ.
KUITENKIN... EI SALOMO KAIKESSA LOISTOSSANSA -
OLLUT NIIN VAATETETTU KUIN YKSI NIISTÄ.
ÄLKÄÄ SIIS TEKÄÄN ETSIKÖ, MITÄ SÖISITTE JA MITÄ JOISITTE, -
VAAN ETSIKÄÄ ENSIN JUMALAN VALTAKUNTAA, -
NIIN MYÖS NÄMÄ TEILLE ANNETAAN SEN OHESSA."
Lontoo, Yhdistynyt Kuningaskunta
Fiona Yorke on nouseva, palkintoja voittanut gospel-tähti Britanniassa.
Aina hän ei kuitenkaan tiennyt, mitä Jumalaa palvella.
Nyt hän kertoo, miten löysi tien.
Vain sinä voit minut pitää joka päivä tasapainossa.
Fiona sai 2014 Afrikkalaisten naisten rock-palkinnon.
2016 hän oli ehdolla vuoden naispuoliseksi R&B-artistiksi.
Näin Fiona Yorke on ollut listojen kärjessä Gospel-musiikillaan.
Aina ei ollut näin. Fiona oli lähteä aivan eri polulle.
Kasvoin äitini ja sukulaisteni parissa. Lapsuuteni oli ihan kiva.
Sain ilmaista itseäni, leikkiä ja tutkia asioita.
Kasvatukseni oli myös ankaran kristillinen.
Isoäitini oli vahva kristitty ja hän käytti minua seurakunnassa.
En kuitenkaan tuntenut Jeesusta henkilökohtaisesti.
16-vuotiaana päätin alkaa elää omaa elämääni.
Halusin nähdä enemmän elämää ja tehdä sitä, mikä oli ennen kiellettyä.
Menin töihin, jotta sain omaa rahaa. Tavoitteena oli päästä yliopistoon.
Halusin olla vapaa ja tehdä, mitä halusin.
Kasvoin Birminghamissa mutta opiskelin Lontoossa.
Kun menin lomalla kotiin, tapasin erästä ystävääni.
Hän kyseenalaisti uskoani.
Vaikka olin käynyt nuorena seurakunnassa, -
en tiennyt, mitä vastata hänelle.
Mies oli itse kääntynyt juuri muslimiksi ja antoi minulle ajattelemisen aihetta.
Silloin aloin etsiä tietoa islaminuskosta.
Kun Fiona alkoi tutkia islaminuskoa, -
hänen mieleensä nousi kysymyksiä kristinuskosta.
Hän esitti kysymykset ystävälleen, -
mutta mies halusi Fionan kääntyvän muslimiksi.
Hän tuntui itsevarmalta sekä oman uskonsa että kristinuskon suhteen.
Hän kyseenalaisti muistamani kristinuskon opetukset.
Hän väitti, että Raamattua on muutettu ja ettei se ole oikeassa.
Hän esitti muitakin perusteita sille, -
miksi kristinusko oli väärässä ja miksi sen perusta, Raamattu, oli heikko.
Aloin lukea Koraania, jota en ollut ennen lukenut.
Se opetti eri asioita kuin Raamattu. En ollut tiennyt paljon Muhammedista.
Jos en ymmärtänyt sieltä jotain, kysyin ystävältäni, -
ja hän selitti minulle.
Jos näytin siltä, etten ymmärtänyt tai hyväksynyt asiaa, -
hän kehotti minua etsimään pastorin keskustelemaan asiasta.
Aloimmekin kokoontua yhteen toisten nuorten kanssa.
Hän tuli muslimipuvussaan Koraani ja muita islamin kirjoituksia mukanaan.
Hän pyysi pastoria mukaan keskusteluihin.
Hän kyseenalaisti itsevarmasti asioita.
Mitä enemmän Fiona oppi islamista ja vertasi sitä kristinuskoon, -
jotkut asiat eivät loksahtaneet paikoilleen. Hän teki päätöksensä.
Olin lukenut sen verran eri uskonnoista, -
että Jeesus oli aina kiistanalainen henkilö.
Islaminuskoinen ystäväni sanoi, että uskoimme samoihin profeettoihin.
Mutta kun kyse tuli Jeesuksesta Vapahtajana ja Herrana, -
olimme eri mieltä.
Jeesus näytti olevan kiistanalainen henkilö muissa uskonnoissa.
Sanoin Jeesukselle: "Ilmoita minulle, kuka oikeasti olet."
Kaikilla oli asiasta oma käsityksensä. Halusin Jeesuksen oman käsityksen.
Polvistuin aamuyöllä sänkyni viereen.
Edessäni oli Raamattu ja Koraani.
En tiennyt, miten rukoilla.
Sanoin tähän tapaan: "Jeesus, tule elämääni."
Jotain sellaista.
Kahdessa viikossa huomasin sydämeni muuttuneen.
Halusin palvella Jumalaa ja kertoa ihmisille Jeesuksesta -
ja siitä, mitä olin kokenut.
Oli voimallista, ettei paikalla ollut ketään ihmistä johtamassa minua.
Fionan suhde Jumalaan kasvoi vuosien mittaan.
Jumala alkoi johdattaa häntä siihen, mitä hän oli tehnyt lapsena.
Varhaisin muistoni laulamisesta oli isoäidistä, joka opetti minulle lauluja.
Olin laulanut myös koulussa, kuoroissa sekä seurakunnassa.
Ystävät rohkaisivat minua julkaisemaan säveltämiäni lauluja.
En kuitenkaan yhtään tiennyt, miten saada asiaa eteenpäin.
Ystävistäni löytyi kuitenkin muusikkoja, taiteilijoita ja stylistejä.
Sain ajatuksen koota heitä yhteen -
ja aloittaa sävellysten julkaisemisen. Aloitimme 2014.
Jokainen ase, joka valmistetaan varallesi, on oleva tehoton...
Elämässä voi väsyä ja alkaa kysellä, pitäisikö työtä jatkaa.
Työ vie paljon, ei vain varoja vaan myös aikaa ja vaivannäköä.
Mutta jos joku sanoo, että lauluni kosketti tai rohkaisi häntä, -
saan voimaa jatkaa.
En aina tiedä, kenelle laulan, mutta tiedän, että Herra on kutsunut minut.
Joku tarvitsee sitä, mitä Herra on minulle antanut.
Jeesus on todellinen.
Jumala on todellisempi kuin kaikki se, mitä näet ympärilläsi.
Tämä voi kuulostaa oudolta mutta on totta.
Fiona kokeili ja ehkä sinäkin kokeilet ihmissuhteita, rahaa jne.
Kokeiluistasi huolimatta tunnet yhä tyhjyyttä.
Mikset kokeilisi Jeesusta?
Sanassa sanotaan: "Maista ja katso, että Herra on hyvä."
Usutan sinua kokeilemaan Jeesusta. Kutsu hänet elämääsi, -
jos haluat tulla eheäksi ja tyhjyytesi täyttyvän.
Voit rukoilla perässäni.
Herra Jeesus, tule elämääni.
Vain sinä voit täyttää sisimpäni tyhjän tilan.
En tiedä, mihin päädyn ilman sinua.
Tunnustan, että olen syntinen ja että sinä maksoit syntivelkani.
Otan vastaan rakkautesi. Anna minulle uusi alku.
Aamen.
Jos rukoilit noin, ota meihin yhteyttä.
Yhteystiedot näkyvät kohta ruudulla. Pysy vielä mukana. Lisää on tulossa.
"MINNE VOISIN MENNÄ KUSSA EI SINUN HENKESI OLISI...
JOS MINÄ TAIVAASEEN NOUSISIN, NIIN SINÄ OLET SIELLÄ; -
JOS MINÄ TUONELAAN VUOTEENI TEKISIN, NIIN SINÄ OLET SIELLÄ.
JOS MINÄ KOHOAISIN AAMURUSKON SIIVILLÄ -
JA ASETTUISIN ASUMAAN MAAN ÄÄRIIN, -
SIELLÄKIN SINUN KÄTESI MINUA TALUTTAISI, -
SINUN OIKEA KÄTESI TARTTUISI MINUUN."
Toivottavasti ohjelmamme sai rohkaista sinua.
Tule mukaan Käännekohta-perheeseen.
Olemme myös sosiaalisessa mediassa.
Jos liityt perheeseemme, saat meiltä materiaalia -
hartauselämääsi varten.
Lopuksi kuulemme Fiona Yorken laulua.
Näkemiin ja siunausta sinulle!
Tässä elämäni vaiheessa olen väliin vuorella, väliin montussa.
Mutta rakkautesi ja totuutesi pitävät jalkani maan pinnalla.
Vain sinä voit minut pitää joka päivä tasapainossa.
Suunnitelmasi on suurempi kuin uskossa vaeltaminen.
En tiedä kaikkea.
Mutta tiedän: mua rakastat.
En tiedä kaikkea. Mutta tiedän: mua rakastat.
Niin syvä, niin korkea, niin laaja on rakkautesi minua kohtaan.
Suomennos: Annamari Kortelainen